OpenLLM-France/wikimedia huggingface dataset:
# Denov

Denov (rus: Денау / Denau) és una ciutat del sud de l'Uzbekistan. Pertany a la província de Surjandarin i és la capital del Districte de Denov. Està situada vora la frontera amb el Tadjikistan.
En el 2009 tenia 104.400 habitants. La seva economia està basada en l'intercanvi comercial amb el país veí Tadjikistan i en l'agricultura.
* Madrassa Sayid Atalik del segle XVI
* Recol·lecció de cotó

## Referències

* ↑ «Denau Travel Guide».

## Vegeu també

* Termez
* Duixanbe
* Ruta de la Seda
# Taula comparativa dels dispositius de reproducció

La següent taula compara les diferents tecnologies dels dispositius de reproducció que hi ha actualment al mercat o que en futur no gaire llunyà s'utilitzaran.

## Característiques Generals

| | Digital | Temps de vida | Nivell de negre | Contrast | Angle de visió | Burn in | Màxima resolució | Pes | Consum | Amplada (cm) | Us | Preu |
| CRT | No | Alt | Alt | Molt alt (El més alt) | 180° | Petit risc* | 1080i | Pesat | Alt | 40-76 | TV o monitor d'ordinador | Baix |
| LCD | Si | Mitjà | Baix | Baix | 120º-160º | No | 1080p | Mitjà | Poc | > 5 | TV o monitor d'ordinador | Baix - Mitjà |
| Plasma | Si | Mitjà | Alt | Alt | 170º | Si | 1080p | Mitjà | Mitjà | 7-18 | TV | Mitjà - Alt |
| SED | Si | ** | Alt | Molt alt (El més alt) | 180° | No | 1080p | Mitjà | Poc | < 4 | TV o monitor d'ordinador | *** |
| OLED | Si | ** | Alt | Molt alt | 160º | No | 1080p | Molt lleuger | Molt poc | < 2,5-5 | TV o monitor d'ordinador | *** |
| DLP | Si | Baix | Mitjà | Molt Alt | 140º-180° | No | 1080p | Mitjà | Mitjà | 16-61 | TV | Alt |
| LCoS | Si | Baix | Alt | Mitjà | 140º-180° | No | 1080p | Mitjà | Mitjà | 60-76 | TV | Alt |
∗ No és gaire probable que tinguem l'efecte Burn in però hi ha un petit risc que passi.
∗∗ Com encara no han sortit el mercat no es pot dir amb seguretat si tindran un temps de vida elevat. Però pel que fa a l'OLED un dels principals problemes que té, és que actualment té un temps de vida molt baix
∗∗∗ Encara no han sortit al mercat. Però al seu una nova tecnologia el preu en un principi serà elevat

## Bibliografia

* Arxivat 2007-02-21 a Wayback Machine.(anglès)
* (anglès)
# Dermatocrani

El dermatocrani és un conjunt de peces d'os dèrmic que constitueixen el sostre dèrmic, els paladars i les peces operculars i branquiostegues del crani dels vertebrats. Les crestes neurals indueixen la formació de les peces dèrmiques.

## Peces operculars i branquiòstegs

Són úniques de teleòstoms i les trobem reduïdes o absents en tetràpodes. S'ubiquen en la regió del segment de l'arc hioideu.
Es distingeixen quatre peces operculars: preopercle, interopercle, subopercle i opercle.

## Paladars

Hi ha dos tipus de paladars: el primari i secundari. El paladar primari presenta un nombre elevat de peces: 2 vòmers, 2 pterigoides, paraesfenoides, 2 palatins i 2 ectopterigoides.

### Paladar secundari

El paladar secundari és una estructura que s'afegeix al primari, apareix pel creixement de peces del sostre dèrmic. Desplaça les coanes cap enrere i és anàleg a les estructures faríngies de les llampreses. És propi de quelonis, cocodrilians i sinàpsids. Està constituït per tres peces: maxil·lars, premaxil·lars i palatins.

### Paladar d'aus

En paleognates el vòmer està molt desenvolupat i en contacte amb els palatins, el paraesfenoides i els pterigoides. Aquest tipus de paladar també és present en l'estadi embrionari de les neògnates.
En neognates el vòmer està reduït i en contacte només amb els palatins.

## El sostre dèrmic

El sostre dèrmic serveix com a punt d'inserció de la musculatura mandibular.
# Dermocístids

Els dermocístids (Dermocystida) és un ordre de protistes coanozous paràsits.

## Gèneres

* Amphibiocystidium
* Amphibiothecum (Dermosporidium)
* Dermocystidium
* Rhinosporidium
* Sphaerothecum (agent rosette)

## Referències

* ↑ «Dermocystida». NCBI Taxonomy Browser.
# Teatre romà de Palma

El teatre romà de Palma és un possible teatre romà la localització del qual ha estat proposada però encara no confirmada. Segons la hipòtesi, l'antic teatre se situaria a la plaça de les Tortugues.
La seva existència fou suposada per l'arquitecte Lluís Moranta Jaume, basant-se en el traçat urbà de la ciutat moderna i inspirant-se en el cas d'altres ciutats com Lucca, Como i Florença. En aquestes ciutats, l'antiga existència del teatre o amfiteatre romà ha deixat testimoni en el traçat urbà del centre històric, amb els carrers que deixen entreveure un traçat circular o semicircular. En el cas de Palma, els habitatges de la illeta adjacent a la plaça formen una sèrie de partions concèntriques que porten a un montpeller, que coincidiria amb l'orquestra del teatre. Com que antigament un braç de mar penetrava per la Riera fins en aquella alçada, es tractaria d'un teatre adjacent al port.
Per confirmar la hipòtesi hom ha portat a terme diverses campanyes arqueològiques cercant proves. Els resultats no han estat prou satisfactoris, però cal destacar la troballa d'una inscripció sobre marbre entorn de la pròxima església de Sant Nicolau amb la lectura CAESAR AVG[. Per altra banda, les dimensions de l'hipotètic teatre serien força semblants a les del teatre romà de Pol·lèntia, la ciutat bessona de la Palma romana, cosa que reforça la hipòtesi que es tracta del teatre de Palma, atès que les semblances urbanístiques entre totes dues ciutats són abundants.
La recerca del teatre romà de Palma ha motivat la recerca del teatre romà de Baetulo, la localització del qual sí que ha pogut ésser confirmada i actualment està en procés d'excavació i restauració.

## Notes

* ↑ Que aquella zona de la ciutat funcionàs de port en qualque moment ho confirma l'arqueologia.

## Referències

* 1 2 3 4 «El misterio del teatro romano de Palma». Última Hora, 07-02-2021 [Consulta: 7 febrer 2021].
* 1 2 3 4 «El insólito trazado urbano del centro de Palma que sugiere la presencia de un teatro romano». ElDiario.es, 08-09-2022 [Consulta: 9 setembre 2022].
* ↑ Padrós Martí, Pepita; Moranta Jaume, Lluís «La ciutat i la memòria. El teatre romà de Baetulo». Carrer dels Arbres. Revista anuari del Museu de Badalona, 21, 2001, pàg. 15-31.
* ↑ «Adequació i millora del Turó d’en Boscà i el teatre romà». Tot Badalona, 05-01-2017 [Consulta: 7 febrer 2021].

## Bibliografia complementària

* La hipòtesi detallada a la web de l'autor, Lluís Moranta Jaume.
* Moranta, Lluís. El teatro romano de Palma: una hipótesis y sus primeras comprobaciones. Col·legi Oficial d'Arquitectes de Balears, 1997. ISBN 8492103663.
# Sun Bu'er

Sun Bu'er (Sun Pu-erh, en xinés 孫不二), poeta xinesa, una dels Set Mestres Taoistes de Quanzhen, visqué si fa no fa en els anys 1119-1182 de la nostra era a la província xinesa de Shandong. Era una dona intel·ligent, rica, casada i amb tres fills. El seu cognom era Sun i el seu nom, Fuchun; Bu'er és el seu nom taoista. El seu marit, Ma Yu, era deixeble del mestre taoista Wang Chongyang. A l'edat de 51 anys ella es feu deixebla de Wang Chongyang, i esdevingué sacerdotessa taoista. Abandonà sa casa i se n'anà a Luoyang, on, després de dotze anys de pràctica a la cova Fengxiangu, obtingué el Tao i, es diu que es convertí en immortal. Sun fou mestra de diversos deixebles, fundà la Secta de la Puresa i la Tranquil·litat, i escrigué poesia taoista.

## Els Set Immortals

* Ma yu
* Liu ChuXuan
* Hao DaTong
* Tan ChuDuan
* Qiu Chuji
* Wang Chuyi
* Sun Bu'er

## Referències

* ↑ Despeux, 2003, p. 146

## Bibliografia

* Despeux, C., & Kohn, L. (2003). Women in Daoism. Cambridge, DT.: Three Pines Press.
# Detaria

Detarieae és una tribu d'angiospermes dins de la subfamília Caesalpinioideae de la família de les lleguminoses (Fabaceae). Aquesta tribu inclou molts arbres tropicals, alguns dels quals s'utilitzen per obtenir fusta o són importants ecologicament. La tribu es compon de 81 gèneres, 53 dels quals són natius d'Àfrica. Amherstia nobilis i Tamarindus indica (el tamarinde) són dues de les espècies més notables de Detarieae.

## Classificació
### Subgrup 1 (22 gèneres)

| Llinatge 1a (12 gèneres) Augouardia Colophospermum Gossweilerodendron Guibourtia Hardwickia Hymenaea Kingiodendron Oxystigma Peltogyne Prioria Stemonocoleus Trachylobium | Llinatge 1b (10 gèneres) Apaloxylon Baikiaea Bathiaea Copaifera Detarium Gilletiodendron Hylodendron Sindora Sindoropsis Tessmannia |

### Subgrup 2 (59 gèneres)

| Llinatge 2a (31 gèneres) Afzelia Brachystegia Brodriguesia Cryptosepalum Cynometra Daniella Endertia Eperua Eurypetalum Gilbertiodendron Goniorrachis Hymenostegia Intsia Lebruniodendron Leonardoxa Leucostegane Loesenera Macrolobium Maniltoa Neochevalierodendron Oddoniodendron Paramacrolobium Pellegriniodendron Plagiosiphon Saraca Schizoscyphus Schotia Scorodophloeus Talbotiella Tamarindus Zenkerella | Llinatge 2b (6 gèneres) Aphanocalyx Bikinia Icuria Julbernardia Michelsonia Tetraberlinia | Llinatge 2c (22 gèneres) Amherstia Anthonotha Berlinia Brachycylix Brownea Browneopsis Crudia Dicymbe Didelotia Elizabetha Englerodendron Heterostemon Humboldtia Isoberlinia Librevillea Lysidice Microberlinia Paloue Paloveopsis Phyllocarpus Polystemonanthus Pseudomacrolobium |

## Enllaços externs

* L. Watson and M. J. Dallwitz, The Genera of Leguminosae-Caesalpinioideae and Swartzieae Arxivat 2016-03-03 a Wayback Machine. Plantilla:EN
# Tapacul de Vilcabamba

El tapacul de Vilcabamba (Scytalopus urubambae) és una espècie d'ocell de la família dels rinocríptids (Rhinocryptidae).

## Hàbitat i distribució

Habita el sotabosc de l'alta muntanya, als Andes centre-orientals del Perú.

## Referències

* ↑ «Tapacul de Vilcabamba». Cercaterm. TERMCAT, Centre de Terminologia. Rev. 10/06/2021(català)
# Daniel Teklehaimanot

Daniel Teklehaimanot Girmazion (Dbarwa, capital del districte homònim, 10 de novembre de 1988) és un ciclista eritreu, professional des del 2012 i que actualment corre a l'equip Dimension Data.
En el seu palmarès destaquen nombrosos campionats africans de ciclisme i cinc campionats nacionals, dos en ruta i tres en contrarellotge. El 2012 es va convertir en el primer ciclista africà negre en disputar la Volta a Espanya. A Europa els principals triomfs han estat la victòria a la Clàssica d'Ordizia del 2013 i la classificació de la muntanya al Critèrium del Dauphiné del 2015.

## Palmarès

* 2007
** Vencedor d'una etapa al Tour d'Eritrea
* 2008
** Campió d'Eritrea en ruta
* 2009
** Vencedor de 2 etapes al Tour d'Eritrea
* 2010
** Campió d'Àfrica en ruta
** Campió d'Àfrica de contrarellotge
** Campió d'Àfrica de contrarellotge per equips, amb Ferekalsi Debessay, Meron Russom i Tesfai Teklit
** Campió d'Àfrica en ruta sub-23
** Campió d'Àfrica en contrarellotge sub-23
** 1r al Tour de Ruanda i vencedor d'una etapa
** Vencedor d'una etapa al Gran Premi ciclista de Saguenay
* 2011
** Campió d'Àfrica de contrarellotge
** Campió d'Àfrica de contrarellotge per equips, amb Natnael Berhane, Freqalsi Abrha i Jani Tewelde
** Campió d'Eritrea de contrarellotge
** 1r al Kwita Izina Cycling Tour i vencedor de 3 etapes
** Vencedor d'una etapa a la Tropicale Amissa Bongo
** Vencedor d'una etapa de la Volta a Algèria
* 2012
** Campió d'Àfrica de contrarellotge
** Campió d'Àfrica de contrarellotge per equips, amb Natnael Berhane, Fregalsi Debesay i Jani Tewelde
** Campió d'Eritrea en ruta
** Campió d'Eritrea de contrarellotge
* 2013
** Campió d'Àfrica de contrarellotge
** Campió d'Àfrica de contrarellotge per equips, amb Natnael Berhane, Meron Russom i Meron Teshome
** 1r a la Clàssica d'Ordizia
* 2015
** Campió d'Àfrica de contrarellotge per equips, amb Mekseb Debesay, Natnael Berhane i Merhawi Kudus
** Campió d'Eritrea de contrarellotge
** 1r de la classificació de la muntanya al Critèrium del Dauphiné
* 2016
** Campió d'Eritrea de contrarellotge

### Resultats a la Volta a Espanya

* 2012. 146è de la classificació general
* 2014. 47è de la classificació general

### Resultats al Tour de França

* 2015. 49è de la classificació general
* 2016. 85è de la classificació general

### Resultats al Giro d'Itàlia

* 2017. 111è de la classificació general

## Referències

* ↑ Labarga, Nacho «Teklehaimanot pone el punto exótico a la Vuelta». Marca, 20-08-2012 [Consulta: 15 juny 2015].
* ↑ «El eritreo Teklehaimanot gana en Ordizia». Marca, 25-07-2013 [Consulta: 15 juny 2015].
* ↑ Axelgaard, Emil «Teklehaimanot makes history in the Dauphiné». cyclingquotes.com, 15-06-2015 [Consulta: 15 juny 2015].

## Enllçaos externs

* Fitxa a sitiodeciclismo.net
* Fitxa a procyclingstats.com
# Temporada 2012-2013 de la Unió Esportiva Sant Andreu
## Referències

* ↑ «Squad of Sant Andreu 2012-13». [Consulta: 18 juliol 2019].
# Temporada 2012-2013 del Club Joventut Badalona

La temporada 2012-2013 va ser la 74a temporada en actiu del Club Joventut Badalona des que va començar a competir de manera oficial. La Penya va disputar la seva 57a temporada a la màxima categoria del bàsquet espanyol. Va acabar la competició en l'11a posició, fora de les places que donaven accés a disputar els play-offs pel títol, en la mateixa posició que la temporada anterior.

## Resultats
### Lliga Endesa

A la Lliga Endesa finalitza la fase regular en l'onzena posició de 18 equips participants, quedant fora de les places que donaven accés a disputar els play-offs pel títol. En 34 partits disputats de la dase regular va obtenir un bagatge de 16 victòries i 18 derrotes, amb 2.653 punts a favor i 2.738 en contra (-85).

### Lliga Catalana

A la 33a Lliga Catalana, disputada a l'Olímpic de Badalona, el FIATC Joventut va perdre la final davant el FC Barcelona per 76 a 69. La Penya disputava la seva sisena final consecutiva d'aquesta competició.

## Plantilla

La plantilla del Joventut aquesta temporada va ser la següent:
| Club Joventut Badalona: plantilla 2012-13 # Jugador Pos. A. 00 Moses Ehambe Aler 1.98 4 Jordi Trias Aler pivot 2.06 9 Nacho Llovet Aler pivot 2.02 10 Manny Quezada Escorta 1.88 11 Albert Oliver Base 1.87 12 Corey Fisher Base 1.85 13 Tony Gaffney Aler pivot 2.03 14 Albert Ventura Escorta 1.91 17 Sitapha Savané Pivot 2.02 19 Pere Tomàs Aler 2.00 52 Ognjen Kuzmic Pivot 2.14 En fons verd, noves incorporacions de la temporada. | Club Joventut Badalona: staff 2012-13 Nom Funció Salva Maldonado Entrenador José A. Samaniego Entrenador assistent Lluís Riera Entrenador assistent |
Jugadors del planter amb minuts al 1r equip :
| # | Jugador | Pos. | A. | Participació |
| 16 | Guillem Vives | Base | 1.92 | 3 partits |
| 24 | Àlex Barrera | Escorta | 1.96 | 20 partits |
| 43 | Àlex Suárez | Aler pivot | 2.06 | 12 partits |

### Baixes

Baixes a l'inici de temporada :
| Jugador | Pos. |
| Eulis Báez | Aler pivot |
| Derrick Obasohan | Aler |
| Pooh Jeter | Base |
| Henk Norel | Pivot |
| Latavious Williams | Pivot |
| David Jelínek | Aler |
| Lubos Barton | Aler |
| Federico Van Lacke | Escorta |

## Referències

* ↑ «Resultados Liga Endesa 2012-13». ACB.com. Arxivat de l'original el 4 d’abril 2018. [Consulta: 2 abril 2018].
* ↑ «El FC Barcelona Regal retiene su título de Lliga Catalana (69-76)». ACB.com, 26-09-2012 [Consulta: 3 abril 2018]. Arxivat 4 April 2018$^{[Datemismatch]}$ a Wayback Machine. «Còpia arxivada». Arxivat de l'original el 2018-04-04. [Consulta: 3 abril 2018].
* ↑ «Memoria de plantillas: FIATC Joventut 2012-13» (en castellà). ACB.com. Arxivat de l'original el 6 d’abril 2018. [Consulta: 5 abril 2018].
# Deary

Deary és una població dels Estats Units a l'estat d'Idaho. Segons el cens del 2000 tenia 552 habitants.

## Demografia

Segons el cens del 2000, Deary tenia 552 habitants, 214 habitatges, i 156 famílies. La densitat de població era de 355,2 habitants per km².
Dels 214 habitatges en un 33,2% hi vivien nens de menys de 18 anys, en un 62,1% hi vivien parelles casades, en un 5,1% dones solteres, i en un 27,1% no eren unitats familiars. En el 21% dels habitatges hi vivien persones soles el 5,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 2,97.
Per edats la població es repartia de la següent manera: un 26,4% tenia menys de 18 anys, un 10,1% entre 18 i 24, un 27,2% entre 25 i 44, un 23% de 45 a 60 i un 13,2% 65 anys o més.
L'edat mediana era de 36 anys. Per cada 100 dones de 18 o més anys hi havia 102 homes.
La renda mediana per habitatge era de 36.167 $ i la renda mediana per família de 40.750 $. Els homes tenien una renda mediana de 31.875 $ mentre que les dones 19.688 $. La renda per capita de la població era de 16.244 $. Aproximadament el 7,3% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Deary». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 agost 2010].
* ↑ «Geographic Comparison Table- Deary». American Fact Finder. Oficina del Cens dels Estats Units, 12-01-2010.
# Tando Allahyar

Tando Allahyar (Urdú: ٹنڈو اللہ یار, Sindhi: ٽنڊو الهيار) és una ciutat del Sind (Pakistan), capital del districte de Tando Allahyar. Té uns 309.000 habitants (2006).
La ciutat té el seu origen en un fort construït el 1709 per Mir Allahyar Khan de la dinastia Talpur, a uns 3 km del centre de la moderna ciutat, conegut actualment com a Kacho Qilo. S'hi va establir molta gent a la rodalia buscant la seguretat del fort i es va originar la ciutat que fou coneguda com a Allahyar Jo Tando (Vila d'Allahyar). Sota domini britànic, a partir de 1864 fou capital d'una taluka amb el mateix nom a la província de Sind, presidència de Bombai; el 1881 tenia 3.898 habitants. El 1861 la línia de ferrocarril de Kotri a Karachi va desviar el trànsit comercial, però el 1906 es va obrir una estació de tren i el comerç es va reprendre. El nom fou canviat a Tando Allahyar. El 1933 es va construir un canal de reg i va esdevenir un centre agrícola. La població hindú va emigrar el 1947. El 30% de la població són emigrants musulmans que van venir de l'Índia.
El 4 d'abril de 2005 fou erigida capital d'un districte segregat del districte d'Hyderabad.

## Referències

* Pàgina oficial Arxivat 2013-05-21 a Wayback Machine.
* Imperial Gazeetter of India
# Temple i replaça dels Carmelites Descalços

L'església de la Sagrada Família, també anomenada temple dels Carmelites Descalços al municipi de Nules (comarca de la Plana Baixa, Província de Castelló, Espanya) així com la placeta enfront del mateix, van ser construïts entre els segles XVII i xviii en estil neoclassicista formant part del conjunt del convent d'aquesta ordre.
El convent es va construir segons les traces de fra Josep de la Concepció. Les obres es van iniciar en 1675 allargant-se fins a 1710, any en què es va realitzar la façana de l'església. En 1835 el convent va ser saquejat i abandonat. En 1943 l'església és restaurada. Uns anys més tard en 1976 és destruït el convent, conservant-se únicament l'església.

## Descripció

L'església és un temple de planta de creu llatina, amb una nau amb capelles entre contraforts comunicats entre si. Té un ampli creuer que destaca en planta i en la intersecció amb la nau central s'aixeca una cúpula. La separació de la nau amb les capelles laterals es realitza mitjançant pilastres i arcs de mig punt. La nau està dividida en cinc trams. Als peus de l'església se situa el cor alt. La coberta interior és amb volta de canó amb llunetes en la nau, i voltes de quatre punts en les capelles laterals. La capçalera és plana i està molt transformada. En el costat de l'Evangeli (el de l'esquerra) es troba la capella del Sagrari, abans anomenada de Sant Josep. El seu accés és per un arc esbiaixat; i aquesta coberta amb una cúpula el·líptica, i és la més destacable de totes.
L'interior té poca decoració, ja que en la restauració dels anys 40 la decoració barroca va ser substituïda per una altra classicista més d'acord amb la façana, deixant més visibles les línies estructurals. Un sòcol ceràmic del segle xviii recorre la nau, el cor i les capelles laterals.
La façana és el més important del conjunt, a més de conservar-se l'original. Es compon d'un rectangle emmarcat per dues pilastres, dividit en dues zones horitzontals; en la inferior un pòrtic tripartit, i en la superior una fornícula, escut de l'ordre i finestres rectangulars. Remata la façana amb un frontó rectangular amb un òcul circular al centre.
Enfront de la façana hi ha una placeta amb un mur que la tanca, en la qual l'Ajuntament en 1989 va col·locar el ámpit del pou del convent.

## Referències

Aquest article és una obra derivada de la disposició relativa al procés de declaració o incoació d'un bé cultural o natural publicada en el DOGV núm 5614 el 5 d'octubre de 2007 (text), text que està lliure de restriccions conegudes sota la llei de dret d'autor de conformitat amb el que disposa l'article 13 de la Llei de Propietat Intel·lectual espanyola.
* 1 2 «Inventari General del Patrimoni Cultural Valencià».
# Davídovskoie

Davídovskoie (en rus: Давыдовское) és un poble de l'óblast de Vladímir, a Rússia, segons el cens del 2010 tenia 121 habitants. Pertany al districte municipal de Koltxúguino.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Davídove

Davídove (en (ucraïnès): Давидове) és un poble (un possiólok) de la República Autònoma de Crimea a Ucraïna, que el 2014 tenia 7 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].